Bola tampar duduk

Bola tampar duduk merupakan sejenis bola tampar bagi atlet kurang upaya. Menurut peraturannya, pemain bola tampar duduk mesti mempunyai sekurang-kurangnya satu punggung bersentuhan dengan lantai semasa permainan. Kejohanan Dunia bagi kedua-dua jantina telah diadakan oleh World ParaVolley pada setiap empat tahun.

 Sejarah 
Bola tampar duduk dicipta di Belanda oleh Jawatankuasa Sukan Belanda pada tahun 1956 sebagai sejenis sukan pemulihan untuk tentera yang cedera."Sitting Volleyball." Tokyo 1500. https://tokyo2020.org/en/games/sport/paralympic/sitting-volleyball/.  Pada tahun 1958, pertandingan antarabangsa yang pertama telah diadakan dengan melibatkan pasukan kelab Jerman dan Belanda.“Sitting Volleyball: Paralympic Classification Interactive.” Team USA, United States Olympic
Committee, 2019, www.teamusa.org/US-Paralympics/athlete-classifications/standing-
volleyball/.  Sukan ini merupakan gabungan bola tampar dan sitzball, sejenis sukan Jerman yang turut melibatkan pemain duduk tetapi tidak mempunyai jaring. Bola tampar berdiri pertama kali dipertandingkan dalam Sukan Paralimpik Toronto 1976 sebagai sukan demonstrasi untuk atlet yang mengalami masalah pergerakan. Pada tahun 1980, kedua-dua bola tampar berdiri dan duduk telah dimasukkan secara rasminya sebagai sukan teras dalam Sukan Paralimpik. Acara wanita telah diwujudkan pada Sukan Paralimpik Athens 2004. "Sport Week: History of Sitting Volleyball." Official Website of the Paralympic Movement, 2016. https://www.paralympic.org/news/sport-week-history-sitting-volleyball/.  Selepas London 2012, program pendidikan VolleySLIDE telah diasaskan oleh Matt Rogers untuk mempromosi dan membangunkan sukan tersebut secara global. "VolleySlide Founder and Leader. World ParaVolley VolleySLIDE. http://www.volleyslide.net/founder-leader/4583509203/.  Lapan pasukan lelaki dan lapan pasukan wanita telah bertanding dalam acara tersebut di Sukan Paralimpik Tokyo 2020. 

 Klasifikasi 
Terdapat dua kelas dalam acara bola tampar duduk:World ParaVolley Classification Rules January 2018. World ParaVolley. Januari 2018. Dicapai pada 27 Oktober 2021

 VS1: Atlet yang mempunyai kecacatan fizikal seperti amputasi pada kakinya, ketegangan otot, panjang kaki yang tidak sama dan sebagainya.
 VS2: Atlet yang mempunyai kecacatan fizikal yang kurang serius berbanding dengan VS1 seperti amputasi pada tapak kakinya, ketegangan otot yang kurang serius dan sebagainya.

Setiap skuad hanya boleh mempunyai 2 pemain VS2 dan hanya salah seorang dibenarkan untuk bermain sahaja (pemain yang kedua pula menjadi sandaran).

Sukan Paralimpik
Bola tampar duduk pertama kali dibertandingkan pada Sukan Paralimpik Musim Panas 1976 sebagai sukan demonstrasi dan diperkenalkan sebagai sukan teras pada tahun 1980. Sukan Paralimpik Musim Panas 2000 merupakan kali terakhir bola tampar berdiri dipertandingkan dalam Sukan Paralimpik. Acara perempuan telah diperkenalkan pada tahun semasa Sukan Paralimpik Musim Panas 2004.

Kejohanan Dunia World ParaVolley
Bola tampar duduk lelaki
TahunLokasiEmasPerakGangsa 1983 Delden  Belanda  Jerman  Finland 1985 Kristiansand  Iran  Yugoslavia  Belanda 1986  Pécs   Iran  Hungary  Belanda 1989  Las Vegas   Belanda  Hungary  Jerman 1990 Assen  Iran  Belanda  Yugoslavia 1994   Bottrop  Iran  Norway  Belanda  1998  Tehran   Iran  Finland  Bosnia dan Herzegovina 2002 Cairo  Bosnia dan Herzegovina  Jerman  Iran 2006 Roermond  Bosnia dan Herzegovina  Iran  Mesir 2010 Edmond   Iran  Bosnia dan Herzegovina  Mesir 2014   Elblag  Bosnia dan Herzegovina  Brazil  Iran  2018  The Hague   Iran   Bosnia dan Herzegovina  Ukraine 

Kedudukan

Bola tampar duduk perempuan
TahunLokasiEmasPerakGangsa  1994  Bottrop   Belanda  Latvia  Lithuania  2000  Maastricht   Belanda  Finland  Slovenia 2002 Kamnik  Belanda  Slovenia  Finland 2006 Roermond  Belanda  China  Slovenia 2010 Edmond   China  Amerika Syarikat  Ukraine 2014   Elblag  China  Amerika Syarikat  Rusia  2018  Rotterdam   Rusia  Amerika Syarikat  China

Kedudukan

 Lihat juga 
 Bola tampar

 Rujukan 

 Pautan luar 

 VolleySLIDE
 Bola tampar duduk di laman web Jawatankuasa Paralimpik Antarabangsa
Kategori:Sukan orang kurang upaya
Kategori:Bola tampar